Document ID: 31989R3537

Komisijas Regula (EEK) Nr. 3537/89
1989. gada 27. novembra
par tirdzniecības posmu, uz kuru attiecas vidējā cūku liemeņu cena
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2759/75 par kopīgu cūkgaļas tirgus organizāciju1, kurā jaunākie grozījumi izdarīti ar Regulu (EEK) 1249/892, un jo īpaši tās 4. panta 6. punktu,
tā kā katras valsts attiecīgie tirgi ietver visus Komisijas Regulas (EEK) Nr. 2123/893 pielikumā uzskaitītos tirgus;
tā kā atbilstoši Regulas (EEK) Nr. 2759/75 4. panta 2. punktam, lai novērtētu, vai tirgus situācija attaisno intervences pasākumus, ir jānosaka vidējā svērtā cūku liemeņu cena Kopienas attiecīgajos tirgos;
tā kā, lai noteiktu šo cūku liemeņu vidējo cenu, jābūt pieejamām salīdzināmām Kopienas cenām; tā kā šim mērķim būtu jāizmanto vienas kvalitātes cūku liemeņi, kas atbilst Regulas (EEK) Nr. 2759/75 4. panta 1. punktā noteiktajai standarta kvalitātei, un skaidri definēts tirdzniecības posms; tā kā, ņemot vērā to, ka cūku liemeņus parasti tirgo kautuves posmā, būtu jāpieņem šis posms;
tā kā kopš šā brīža cūku liemeņu tirgus cenas Kopienā jānosaka, izmantojot Kopienas cūku kautķermeņu klasifikācijas skalu, kā noteikts Padomes Regulā (EEK) Nr. 3220/844, kurā jaunākie grozījumi izdarīti ar Regulu (EEK) Nr. 3530/865, un sīkākus piemērošanas noteikumus, kas noteikti Komisijas Regulā (EEK) Nr. 2967/85 6 tā kā standarta kvalitātes definīciju saskaņā ar Regulas (EEK) Nr. 3220/84 2. panta 2. punktu un 3. pantu ir vienkāršojusi Padomes 1989. gada 3. maija Regula (EEK) Nr. 1250/89, kas nosaka pamata cenu un standarta kvalitāti kautām cūkām laikā no 1989. gada 1. jūlija līdz 1990. gada 30. jūnijam7; tā kā turklāt attiecīgo Kopienas cūkgaļas tirgu saraksts, kas noteikts Regulā (EEK) Nr. 43/818, kurā jaunākie grozījumi izdarīti ar Regulu (EEK) Nr. 3553/889, ir aizvietots ar sarakstu Regulā (EEK) Nr. 2123/89; tā kā šo iemeslu dēļ būtu jāgroza noteikumi par tirdzniecības posmu, uz kuru attiecas vidējā cūku liemeņu cena;
tā kā skaidrības labad būtu jāpieņem jauna regula, kas apvienotu visus noteikumus attiecībā uz tirdzniecības posmu, uz kuru attiecas vidējā cūku liemeņu cena; tā kā attiecīgi būtu jāatceļ Komisijas Regula (EEK) Nr. 2342/8610, kurā jaunākie grozījumi izdarīti ar Regulu (EEK) 2847/8711;
tā kā šajā regulā paredzētie pasākumi saskan ar Cūkgaļas pārvaldības komitejas atzinumu,
IR PIEŅĒMUSI ŠO REGULU.
1. pants
1. Regulas (EEK) Nr. 2759/75 4. panta 2. punktā minēto cūku liemeņu Kopienas tirgus cenu nosaka, pamatojoties uz cenām, ievedot kautuvē, ko maksā dzīvu cūku piegādātājiem, neskaitot PVN.
2. Šā panta 1. punktā minētajās cenās iekļauj nepārstrādātu subproduktu un dzīvnieku atlikumu vērtību, un tās izsaka attiecībā uz 100 kilogramiem aukstu cūku liemeņu,
- kas uzrādīti saskaņā ar Regulas (EEK) 3220/84 2. panta 1. punktā noteikto paraugu,
un
- kuri ir nosvērti un klasificēti uz kautuves āķa, reģistrēto svaru pārvēršot auksta liemeņa svarā saskaņā ar Regulas (EEK) Nr. 2967/85 2. pantā noteiktajām metodēm.
2. pants
1. Cūku liemeņu tirgus cena dalībvalstī ir vienāda ar cūku liemeņu cenām, kas reģistrētas šīs dalībvalsts tirgos vai tirgus cenas noteikšanas centros, kuri uzskaitīti Regulas (EEK) Nr. 2123/89 pielikumā.
2. Šā panta 1. punktā minēto cenu nosaka, izmantojot tirgus cenas, kas reģistrētas liemeņiem, kuri sver
- no 60 līdz mazāk nekā 120 kg (U pakāpe),
- no 120 līdz mazāk nekā 180 kg (R pakāpe).
Svara kategoriju izvēli un svēršanu nosaka attiecīgā dalībvalsts un par to informē Komisiju.
3. pants
1. Ar šo tiek atcelta Regula (EEK) Nr. 2342/86.
2. Atsauces uz Regulu (EEK) Nr. 2342/86 uzskata par atsaucēm uz šo regulu.
4. pants
Šī regula stājas spēkā nākamajā dienā pēc tās publicēšanas "Eiropas Kopienu Oficiālajā Vēstnesī".
Šī regula uzliek saistības kopumā un ir tieši piemērojama visās dalībvalstīs.
Briselē, 1989. gada 27. novembrī

Labels: 2
6